# Κοινότητα Κρατών της Ανατολικής Αφρικής

Η **Κοινότητα των Κρατών της Ανατολικής Αφρικής** (East African Community ή σύντομα EAC) είναι υπερεθνικός οργανισμός στόχο τη δημιουργία ενός κράτους με την ονομασία *Ομοσπονδία της Ανατολικής Αφρικής* κάτω από ενιαία κυβέρνηση. Αυτό το έθνος θα κάλυπτε την περιοχή απο τις σημερινές χώρες Τανζανία, Κένυα, Ουγκάντα, Μπουρούντι και Ρουάντα.

Η αρχική ίδρυση της Κοινότητας έγινε το 1967, διαλύθηκε όμως δέκα χρόνια αργότερα. Στις 7 Ιουλίου 2000 τέθηκε σε ισχύ η συνθήκη με την οποία επανιδρύθηκε η Κοινότητα, η οποία είχε υπογραφεί έναν χρόνο νωρίτερα (1999). Η τελωνειακή ένωση των χωρών τέθηκε σε ισχύ την 1η Ιανουαρίου 2005, αφου είχε υπογραφεί τον Μάρτιο του 2004.

Τον Ιανουάριο του 2023, η Κοινότητα της Ανατολικής Αφρικής (EAC) ανακοίνωσε ότι σχεδιάζει να εκδώσει ένα ενιαίο νόμισμα μέσα στα επόμενα τέσσερα χρόνια. Το Συμβούλιο Υπουργών του οργανισμού πρέπει να αποφασίσει για την τοποθεσία του Νομισματικού Ινστιτούτου της Ανατολικής Αφρικής και τη δημιουργία ενός οδικού χάρτη για την έκδοση του ενιαίου νομίσματος.

Η Τανζανία είναι η μόνη χώρα, η οποία κατά συντριπτική πλειοψηφία (80%) αντιτίθεται στη δημιουργία της Ομοσπονδίας. Η Κοινότητα των Χωρών της Ανατολικής Αφρικής αποτελεί στυλοβάτη της Αφρικανικής Οικονομικής Κοινότητας.

## Μέλη

Το 2001, όταν επανιδρύθηκε επίσημα η Κοινότητα, ιδρυτικά μέλη έγιναν η Τανζανία, η Κένυα και η Ουγκάντα. Το 2007 ακολούθησαν η Ρουάντα και το Μπουρούντι.

Οι χώρες που είναι μέλη της Κοινότητας είναι γενικά πλουσιότερες σε παραγωγικά αγαθά από τις όμορες Λαϊκή Δημοκρατία Κονγκό και Σουδάν, οι οποίες ταλανίζονται από εμφύλιες συγκρούσεις. Τα περισσότερα από τα κράτη μέλη μιλούν μία γλώσσα, τη Σουαχίλι. Ανάμεσα στα σχέδια της κοινότητας ήταν η εισαγωγή κοινού νομίσματος πριν το 2015 (Σελίνι της Ανατολικής Αφρικής). Η Κοινότητα έχει ήδη Δικαστήριο, Κοινοβούλιο και ενιαίο Διαβατήριο (από την 1η Απριλίου του 1999).

Την 1η Ιουλίου 2010 εγκαινιάστηκε από τον πρόεδρο της Κένυας Μουάι Κιμπάκι και η Κοινή Αγορά των κρατών του οργανισμού. Με βάση αυτήν, επιτρέπεται η ελεύθερη διακίνηση αγαθών στις χώρες που συμμετέχουν.

Κράτη μέλη της Κοινότητας Κρατών της Ανατολικής Αφρικής| Χώρα | Έτος που έγινε μέλος |
| --- | --- |
| Μπουρούντι ! Μπουρούντι | 2007 |
|  Λαϊκή Δημοκρατία του Κονγκό  | 2022 |
| Κένυα ! Κένυα | 2000 |
| Ρουάντα ! Ρουάντα | 2007 |
| Σομαλία ! Σομαλία | 2024 |
| Νότιο Σουδάν ! Νότιο Σουδάν | 2016 |
| Τανζανία ! Τανζανία | 2000 |
| Ουγκάντα ! Ουγκάντα | 2000 |

## Γενικοί Γραμματείς

Ο γενικός γραμματέας, με πενταετή θητεία, διορίζεται από την εκάστοτε χώρα-μέλος της κοινότητας. Για να γίνει κάποιος γενικός γραμματέας, θα πρέπει να έχει υπηρετήσει πρώτα ως αναπληρωτής γενικός γραμματέας (τριετής θητεία).

| Γενικός Γραμματέας | Εθνικότητα | Θητεία |  |
| --- | --- | --- | --- |
| № | Πορτρέτο  | Όνομα
(Γέννηση–Θάνατος) | Από | Έως | Διάρκεια |
| 1 |  | **Φράνσις Μουθάουρα**
(1946–) | Κένυα ! Κένυα | Ιούλιος 2000 | 5 Απριλίου 2001 | 9 μήνες |  |
| 2 |  | **Αμάνια Μουσέγκα**
(1946–) | Ουγκάντα ! Ουγκάντα | 5 Απριλίου 2001 | 4 Απριλίου 2006 | 5 χρόνια |  |
| 3 |  | **Τζούμα Μουαπούτσου**
(1942–2025) | Τανζανία ! Τανζανία | 4 Απριλίου 2006 | 19 Απριλίου 2011 | 5 χρόνια |  |
| 4 |  | **Ρισάρ Σεζιμπερά**
(1964–) | Ρουάντα ! Ρουάντα | 19 Απριλίου 2011 | 2 Μαρτίου 2016 | 5 χρόνια |  |
| 5 |  | **Λιμπερά Εμφουμουκεκό**
(1964–) | Μπουρούντι ! Μπουρούντι | 2 Μαρτίου 2016 | 2 Μαρτίου 2021 | 5 χρόνια |  |
| 6 |  | **Πίτερ Μαθούκι**
(1969–) | Κένυα ! Κένυα | 2 Μαρτίου 2021 | 7 Ιουνίου 2024 | 70081030536000000003 έτη, 97 ημέρες |  |
| 7 |  | **Βερόνικα Εντούβα**
(1969–) | Κένυα ! Κένυα | 7 Ιουνίου 2024 | *Σήμερα* | 70076423840000000002 έτη, 13 ημέρες |  |

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κοινότητα Κρατών της Ανατολικής Αφρικής στο Wikimedia Commons